<!-- wp:paragraph {"fontSize":"medium"} -->
<p class="has-medium-font-size">अग्रवाल परिषद के पूर्व सदस्य स्व. डॉ. अनूप बंसल की पुण्य स्मृति में संस्था द्वारा अपने सदस्यों एवं उनके परिजनों के लिए निःशुल्क स्वास्थ्य शिविर एवं सीपीआर तकनीक से हृदयाघात के मरीजों को बचाने के प्रशिक्षण शिविर का आयोजन अग्रवाल पबिल्क स्कूल के सामने, पीपल्याहाना स्थित झोडियाक मॉल पर डॉ. दीपक बंसल एवं उनके सहयोगी चिकित्सकों की मदद से किया गया। परिषद के अध्यक्ष सत्यनारायण अग्रवाल एवं सचिव राजेन्द्र अग्रवाल ने बताया कि शिविर में 80 सदस्यों एवं परिजनों ने विभिन्न बीमारियों की जांच करवाई तथा दिल का दौरा पड़ने पर सीपीआर तकनीक से मरीज की प्राण रक्षा करने का उपाय भी सीखा। डॉ. दीपक बंसल ने सदस्यों को स्वास्थ्य संबंधी उपयोगी जानकारियां भी दी। इस अवसर पर परिषद की ओर से शिविर संयोजक डॉ. आलोक बंसल, अजय मंगल, प्रकाश मामा, अशोक बूबना, आदि ने चिकित्सकों का स्वागत किया।</p>
<!-- /wp:paragraph -->