<!-- wp:paragraph -->
<p>जी-20 सम्मेलन 19 से 21 जुलाई 2023 तक श्रम एवं रोजगार संबंधी विषयों पर Employment working Group (EWG) and Labour and Employment Ministers Meeting (LEMM) का आयोजन इंदौर में किया जा रहा है। उक्त समिट में फ्लेक्स, पोस्टर आदि के माध्यम से विभिन्न विद्यालयों एवं महाविद्यालयों में 'बदलते परिदृश्य में ILO की भूमिका के संबंध में प्री-इवेंट आयोजित किये गये। डेली कॉलेज आफ बिजनेस मैनेजमेंट द्वारा आयोजित कार्यक्रम में दुनियाभर में समावेशी एवं टिकाउ रोजगार प्रथाओं को बढ़ावा देने के महत्व पर केन्द्रित चर्चाओं, गतिविधियों पर छात्र-छात्रा उपस्थित रहे। उक्त कार्यक्रम में प्राचार्य डॉ. सोनल सिसौदिया, उपश्रमायुक्त श्री एल.पी. पाठक, श्रम निरीक्षकगण श्री सतीश रघुवंशी, सुश्री सुमी खंडेलवाल उपस्थित थे। सिका स्कूल, निपानिया, इंदौर में आयोजित कार्यक्रम में जी-20 पर व्याख्यान, लाइव संवाद एवं प्रेरक नुक्कड नाटक का आयोजन किया गया। उक्त कार्यक्रम में श्रम निरीक्षकगण श्री रविन्द्र सिंह ठाकुर एवं श्रीमती श्रेया झा उपस्थित रही। एमराल्ड हाइटस इंटरनेशनल स्कूल में आयोजित परिचर्चा में रोजगार समूह विषय में स्कूल के 700 बच्चों को स्लाईड के माध्यम से रोजगार एवं सामाजिक सुरक्षा की समझाईश दी गई। जी-20 सम्मेलन के प्रचार प्रसार व जागरूकता संबंधी आयोजित विभिन्न विद्यालयों एवं महाविद्यालयों में अध्ययनरत विद्यार्थियों द्वारा रोजगार एवं कौशल विकास संबंधी परिचर्चा में अपने अपने विचार रखे । इसी तरह आय.पी.एस. एकेडमी, श्रमोदय आवासीय विद्यालय, बेटमा, दि शिशुकुंज स्कूल, झलारिया, सत्यसाई विद्या विहार, विजय नगर, श्री वैष्णव विश्वविद्यालय, गुमाश्ता नगर, इंदौर में भी कार्यक्रम आयोजित किये गये।</p>
<!-- /wp:paragraph -->