<!-- wp:paragraph {"fontSize":"medium"} -->
<p class="has-medium-font-size">स्वच्छता सर्वेक्षण में इंदौर लगातार अव्वल आ रहा है। पब्लिक परसेप्शन बना हुआ है, जो सच भी है कि इंदौर बहुत साफ है। नगर के एंट्री पाइंट से लगी हुई पंचायतें अगर साफ सफाई की दिशा में सजग नहीं रहेंगी, तो शहर में आने वालों पर अच्छा इप्रेशन नहीं पड़ता है। वैसे भी जुलाई माह में पंचायतों में स्वच्छता सर्वेक्षण होना है। ऐसी सूरत में जरूरी होगा कि ग्राम पंचायतें विशेषकर जो नगरीय क्षेत्र से जुड़ी हुई है वहां अभियान चलाकर जनभागिदारी के साथ सफाई और सौंदर्यीकरण पर ध्यान दिया जाये। कलेक्टर डॉ. इलैयाराजा टी कैलोद हाला, मांगलिया, रालामण्डल, असरावद, मिर्जापुर, राऊ, रंगवासा, बांग, नैनोद, बरोली दूधिया और देवगुराड़िया ग्राम पंचायतों के सरपंच और सचिवों से मुखातिब थे। कलेक्टर कार्यालय के सभागार में आयोजित बैठक में नगर निगम आयुक्त श्रीमती हर्षिका सिंह और अपर आयुक्त सिद्धार्थ जैन भी मौजूद थे। कलेक्टर का कहना था कि हम जिला अधिकारियों को भी सफाई व्यवस्था की मॉनिटरिंग के लिये तैनात करेंगे। पंचायत ग्रामीणों को सफाई के लिये समझाईश दें फिर आवश्यकतानुसार पेनाल्टी भी लगाये। सरपंच सचिव सुबह फिल्ड में निरीक्षण पर रहेंगे, तो बदलाव आयेगा ही। नगर निगम और इन पंचायतों का अमला वॉटसएप ग्रुप के जरिये आपस में कोरडिनेट करें। एक जुलाई को पंचायतों में सफाई अभियान चलायेंगे। इसमें कलेक्टर, नगर निगम आयुक्त सहित प्रशासनिक अमला भी जुटेगा। धार रोड पर साइड में ट्रकों के खड़े होने की वजह से साफ सफाई नहीं हो पाती है, इस पर भी कार्रवाई हो। बैठक में इंदौर जनपद सीईओ श्री गोपाल प्रजापति, स्वच्छ भारत मिशन ग्रामीण की ब्लाक कॉर्डिनेटर सुश्री धर्मजीत सिंह भी मौजूद थी।</p>
<!-- /wp:paragraph -->