<!-- wp:paragraph {"fontSize":"medium"} -->
<p class="has-medium-font-size">नवलखा स्थित मनकामेश्वर कांटाफोड़ शिव मंदिर के भक्तों द्वारा इस वर्ष भी अमरनाथ यात्रा मार्ग पर लंगर सेवा शुरू की जा रही है। इसके लिए पिछले एक सप्ताह से मंदिर से जुड़े भक्तों ने छावनी एवं आसपास के क्षेत्रों में भ्रमण कर लंगर के लिए अब तक करीब एक ट्रक खाद्यान्न सामग्री जुटाई है, जिसमें दाल, तेल, घी, मिल्क पावडर, शकर एवं अन्य सामग्री शामिल है। यह सभी सामग्री 23 जून को सायं 5 बजे एक ट्रक में भरकर अमरनाथ के लिए रवाना की जाएगी। इससे अमरनाथ यात्रा मार्ग पर श्रद्धालुओ को इंदौरी जायका भी मिल सकेगा। मंदिर ट्रस्ट के अध्यक्ष विष्णु बिंदल, टीकमचंद गर्ग, संयोजक बी.के. गोयल एवं अजय खंडेलवाल ने बताया कि अमरनाथ यात्रा मार्ग पर जालंधर के ओम नमः शिवाय सेवा मंडल के लंगर के साथ मनकामेश्वर कांटाफोड़ शिव मंदिर इंदौर का लंगर भी संचालित होगा। इस बार इंदौर के भक्तों की सुविधा के लिए मंदिर के भक्तों ने एक एम्बुलेंस सेवा भी वहां उपलब्ध कराने की व्यवस्था की है। इसी तरह इंदौर से जाने वाले श्रद्धालु वहां तीन दिनों तक निःशुल्क रात्रि विश्राम भी कर सकें इसके लिए बालटाल में तंबू के शामियाने बनाए जा रहे हैं।</p>
<!-- /wp:paragraph -->