<!-- wp:paragraph {"fontSize":"medium"} -->
<p class="has-medium-font-size">श्री अग्रसेन सेवा समिति इंदौर एवं दिव्यांग उत्थान फाउंडेशन जयपुर के तत्वावधान में प्रांतीय विशेष शिक्षा सेवा संघ जयपुर एवं मालवा बधिर संघ, आनंद सर्विस सोसायटी के संयुक्त तत्वावधान में आज 21 मई को रवीन्द्र नाट्य गृह में सुबह 9 से शाम 5 बजे तक राष्ट्रीय दिव्यांग वैवाहिक परिचय सम्मेलन का आयोजन किया जा रहा है। इसमें देशभर के उच्च शिक्षित युवक युवती प्रत्याशी शामिल होंगे। श्री अग्रसेन सेवा समिति इंदौर के अध्यक्ष बालकृष्ण छावछरिया एवं कार्यवाहक अध्यक्ष एस.एन. गोयल समाधान और आनंद सर्विस सोसायटी के निदेशक ज्ञानेन्द्र पुरोहित ने बताया कि अब तक 1053 दिव्यांगों के पंजीकरण हो चुके हैं, जो इस परिचय सम्मेलन में शामिल होंगे। इंदौर के लिए यह पहला अवसर है जब दिव्यांगों के लिए राष्ट्रीय स्तर का परिचय सम्मेलन किया जा रहा है। इसके पूर्व गत वर्ष अक्टूबर माह में जयपुर में भी ऐसा आयोजन हो चुका है। दिव्यांग उत्थान फाउंडेशन के प्रबंध निदेशक नरेन्द्र लखी एवं चेयरमैन हरगुन नेभनानी ने बताया कि इस परिचय सम्मेलन में दिव्यांग शिक्षक, इंजीनियर, एमबीए, सीए, डॉक्टर्स आईटीआई एवं बैंक अधिकारी सहित निजी एवं सरकारी संस्थानों में कार्यरत प्रत्याशी आएंगे। समिति के सचिव प्रो. रमेश मंगल एवं संयोजक राजेन्द्र समाधान के अनुसार सम्मेलन में स्थानीय जिला प्रशासन का भी सहयोग प्राप्त हुआ है। फाउंडेशन के सीईओ महेश रिझवानी ने बताया कि दिव्यांग युवक-युवतियों के लिए पिछले डेढ़ वर्ष से फाउंडेशन द्वारा पूर्णतः निशुल्क, वैवाहिक मंच ‘दिव्यांग हमसफर डॉट कॉम’ एवं एनड्राइयड एप ‘ दिव्यांग हमसफर पर पंजीकरण की सुविधा’ उपलब्ध कराई जा रही है, जिसमें अभी तक सात हजार से अधिक दिव्यांग प्रत्याशियों के पंजीयन हो चुके हैं। फाउंडेशन के संयुक्त मुख्य कार्यकारी अधिकारी बाबूलाल मीणा ने बताया कि देश में इस तरह का पहला अनूठा प्रयास किया जा रहा है।</p>
<!-- /wp:paragraph -->