<!-- wp:paragraph -->
<p>जैन श्वेताम्बर सोशल ग्रुप, पीएम परिवार के सदस्यों ने अपनी मासिक बैठक धार रोड स्थित कीमती गार्डन पर अनूठे अंदाज में आयोजित की। बैठक में ग्रुप के सदस्यों के साथ उनके परिजन भी शामिल हुए। निवृत्तमान अध्यक्ष आशीष संगीता धारीवाल के साथ सभी सदस्य प्रवेश द्वार पर मौजूद रहे और आगंतुकों का तिलक, इत्रपान एवं गुलाब जल से आत्मीय स्वागत किया। सचिव राहुल कविता गिरिया, मनीष श्वेता वया ने बताया कि वरिष्ठजनों के पाद प्रक्षालन का दृश्य इतना भावपूर्ण था कि अनेक सदस्य भाव विभोर हो उठे। बैठक में सदस्यों के साथ उनके परिजन सहित 600 सदस्य मौजूद थे। अगवानी के बाद तीन पीढ़ियों के सदस्यों को एक साथ अनेक मनोरंजक गेम्स और स्पर्धाओं में खेलते देखना भी काफी रोचक रहा। स्टेज शो के दौरान मंगलाचरण, संयुक्त परिवार की महत्ता एवं तीन पीढ़ियों के बीच परस्पर समन्वय पर सभी वक्ताओं ने अपने बेबाक विचार व्यक्त किए। बैठक संयोजक शैलेन्द्र रंजना नाहर, राजेश श्वेता बापना, अमित मीनल लूनिया के अनुसार इस दौरान पारिवारिक मूल्यों पर आधारित नाटिका का मंचन भी किया गया। सेवाकार्यों में समर्पित दो अति विशिष्ट परिवार के प्रमुखों का बहुमान और यादगार के रूप में सभी सदस्यों के ग्रुप फोटो के बाद प्रत्येक परिवार का फैमेली फोटो भी फ्रेम में लगाकर हाथोंहाथ भेंट किया गया। यह बिदाई का एक खूबसूरत लम्हा साबित हुआ। सभी सदस्यों एवं परिजनों ने एक साथ पंगत में बैठकर भोजन का आनंद लिया। प्रचार सचिव स्वप्निल संचेती ने अंत में आभार माना।</p>
<!-- /wp:paragraph -->