<!-- wp:paragraph -->
<p>भारत निर्वाचन आयोग द्वारा दिये निर्देशानुसार इंदौर जिले में अम्बेडकर नगर महू विधानसभा क्षेत्र के लिये दिव्यांग मतदाताओं व वरिष्ठ नागरिकों की चुनाव प्रक्रिया में अधिकतम सहभागिता व साझेदारी को सुनिश्चित करने, उनको दी जा रही सुविधाओं की समीक्षा एवं उपायों को कारगर बनाकर सुलभ चुनाव संपादित कराने हेतु विधानसभा स्तरीय निगरानी कमेटी का गठन किया गया है। इस कमेटी में अनुविभागीय राजस्व अधिकारी अम्बेडकर नगर महू अध्यक्ष रहेंगे। जनपद पंचायत अम्बेडकर नगर महू के मुख्य कार्यपालन अधिकारी को उपाध्यक्ष बनाया गया है। साथ ही समिति में अनुविभागीय अधिकारी (पुलिस) अनुभाग अम्बेडकर नगर महू, ब्लॉक चिकित्सा अधिकारी सिविल हास्पिटल अम्बेडकर नगर महू, परियोजना अधिकारी महिला एवं बाल विकास विभाग ग्रामीण-1 एवं ग्रामीण-2 और अम्बेडकर नगर महू, छावनी शहरी तथा विकासखंड शिक्षा अधिकारी अम्बेडकर नगर महू सदस्य रहेंगे।</p>
<!-- /wp:paragraph -->